Stavanger Aftenblads kulturpris

Stavanger Aftenblads kulturpris er en pris som deles ut årlig av Stavanger Aftenblad for å hedre personer som bidrar eller har bidratt til Rogalands kulturliv. Utgangspunktet for prisen var en henvendelse fra Den norske Forfatterforening til Stavanger Aftenblad i 1949. Foreningen ba avisen om et stipend til en rogalandsforfatter. Summen de foreslo var . Avisen støttet ideen, og Sverre Hodne fikk prisen for sine historiske romaner fra Stavanger.

Det kom ingen henvendelse fra forfatterforeningen i 1950, men i 1951 tok Stavanger Aftenblad selv saken opp igjen. Nå var rammen for prisen utvidet til ikke bare å gjelde litteratur, men også musikk og bildende kunst. Vinnerne skulle være rogalandskunstnere innenfor ett av disse områdene. Ett år skulle prisen gis til en musiker, det neste til en billedkunstner, så til en forfatter eller dikter og så videre.

Fra 1962 ble prisen utvidet til å omfatte «fortjent innsats innenfor Rogalands kulturliv i videre forstand».

I 1954 bestemte avisen at prisen ikke bare skulle bestå av penger. Den symbolske betydning var viktigere, og man ønsket å gi et billedlig uttrykk for den heder prisen skulle være. Billedhuggeren Hans Jacob Meyer fikk i oppdrag å lage en statuett som skulle overrekkes vinnerne. Han hadde til avisens 60-årsjubileum utformet skulpturen «Den knelende». Den nye statuetten skulle være en miniatyr av denne. Statuetten fikk navnet «Blomekransen» og ble i 1954 overlevert til samtlige dalevende prisvinnere. Alle senere vinnere har også fått et eksemplar av statuetten, i tillegg til et prisbeløp.  Beløpet har økt fra opprinnelige  til  i 2013.

Juryen består av sjefredaktøren i Stavanger Aftenblad, samt representanter fra avisens kulturavdeling.

Prisvinnere  
Oversikt over prisvinnere er hentet fra Stavanger Aftenblads arkiv, samt avisutgaven.

1951	Fartein Valen, komponist
1952	Frank Frantzen, maler og grafiker
1953	Engvald Bakkan, forfatter
1954	T.J. Storækre, kordirigent
1955	Andreas Bøe, maler
1956	Sjur Lothe, dramatiker
1957	Finn Audun Oftedal, dirigent
1958	Stinius Fredriksen, skulptør
1959	Alfred Hauge, forfatter
1960	Franz Dørr, kordirigent
1961	Georg Backer Berg, maler
1962	Johan Veka, lokalhistoriker og forfatter
1963	Karsten Andersen, dirigent
1964	Trygve Wyller (post mortem) og Knut Stahl, lokalhistorikere
1965	Annalise Convad, maler
1966	Dorothea og Gerhard Fischer, arkitekter, rehabilitering
1967	Sandnes Musikkskole
1968	Henny Skjønberg, skuespiller, Asgaut Steinnes, riksarkivar og Aage Storstein, maler
1969	Kjell Pahr-Iversen, maler
1970	Thonning Olsen, dirigent
1971	Einar Heden, arkitekt, antikvar
1972	Nils Henrik Tuastad, museumsbestyrer
1973	Andreas Jacobsen, forfatter
1974	Bjarne Andersen, skuespiller
1975	Karen A. Sømme, kulturforkjemper
1976	Arne F. Grønlund, musiker
1977	Hugo Frank  Wathne, skulptør
1978	Kjølv Egeland, kulturforkjemper
1979	Kjetil Bang-Hansen, instruktør, teatersjef
1980	Petr Cejka, musiker
1981	Åse-Marie Nesse, lyriker
1982	Truls Otterbech Mørk, musiker
1983	Svein Håvarstein, skulptør
1984	Kjartan Fløgstad, forfatter
1985	Elsa og Alf Nordvang, teatersjefer
1986	Tor Obrestad, forfatter
1987	Arnvid Lillehammer, historiker
1988	Gunnar Torvund, billedkunstner
1989	Sally Nilsson, skuespiller
1990	Stavanger Symfoniorkester
1991	Bjørn Eidsvåg, sanger
1992	Terje Vallestad, kulturentreprenør
1993	I anledning avisens 100-årsjubileum ble det delt ut hele fem priser dette året: Rolf Simonsen, leder i Rogaland Musikkforbund; Sveinung Skjold, foregangsmann innen landskapsarkitektur;  Arthur Svendsbråten, ildsjel i Saudarevyen; Marit Egaas, biblioteksjef i Hå; Anders Bru, Stavanger-rockens støttespiller
1994	Kolbein Falkeid, forfatter
1995	Helge Schjelderup, arkitekt, rehabilitering
1996	Tobias Skretting, kulturvernleder og bonde
1997	Milena Dratvovà, pianist og Frantisek Veselka, fiolinist
1998	Arve Opdahl, gallerileder
1999	Hans Eirik Voktor, høgskolelektor
2000   International Chamber Music Festival i Stavanger
2001	Hå gamle prestegard
2002	Morten Abel, tekstforfatter, komponist og artist
2003	Nils Henrik Asheim, komponist og kulturgründer	
2004	Kristoffer Joner, skuespiller
2005	Odveig Klyve, lyriker
2006	Jon Arne Sægrov, Gosen-revyen og sentral i revymiljøet i Stavanger
2007	Karen og Jens Erland, billedkunstnere
2008	Hanne Tømta, teatersjef ved Rogaland Teater
2009	Svein Tang Wa, tubadur, tekstforfatter og billedkunstner
2010	Leif Ove Andsnes, pianist
2011	Helge Torvund, lyriker
2012   Kaizers Orchestra, rockeband
2013   Frank Tønnesen, visesanger
2014   Tore Renberg, forfatter
2015   Sølvberget (Stavanger), kulturhus med bibliotek i Stavanger sentrum.
2016: Nina Ellen Ødegård, skuespiller
2017: Børge Lund, tegneserieskaper 
2018: Arne Nøst, teatersjef
2019: Janne Stigen Drangsholt, forfatter
2020: Musikk, dans og drama-linjen ved Vågen videregående skole i Sandnes
2021: , kunstner
2022: Helen & Hard, arkitektkontor

Referanser

Eksterne lenker 
 www.nrk.no
 www.aftenbladet.no
 Norwegian Wood

Norske kulturpriser
Kultur i Stavanger